Document ID: 32007R0112

NARIADENIE KOMISIE (ES) č. 112/2007
zo 6. februára 2007,
ktorým sa ustanovuje, že neboli dosiahnuté určité limity týkajúce sa vydávania dovozných povolení na výrobky zo sektora cukru v rámci colných kvót a preferenčných dohôd
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 318/2006 z 20. februára 2006 o spoločnej organizácii trhov v sektore cukru (1),
so zreteľom na nariadenie Komisie (ES) č. 950/2006 z 28. júna 2006, ktorým sa na hospodárske roky 2006/2007, 2007/2008 a 2008/2009 ustanovujú vykonávacie pravidlá pre dovoz a rafináciu výrobkov zo sektora cukru v rámci určitých colných kvót a preferenčných dohôd (2), a najmä na jeho článok 5 ods. 4,
keďže:
(1)
Z prehľadu uvedeného v článku 5 ods. 2 nariadenia (ES) č. 950/2006 vyplýva, že pre povinnú dodávku preferenčného cukru podľa článku 12 nariadenia (ES) č. 950/2006 z Indie a Zimbabwe a s poradovými číslami 09.4337 a 09.4351 sú ešte k dispozícii množstvá cukru.
(2)
Za týchto okolností musí Komisia uviesť, že príslušné limity neboli dosiahnuté,
PRIJALA TOTO NARIADENIE:
Článok 1
Limity pre povinnú dodávku preferenčného cukru s pôvodom v Indii a Zimbabwe a s poradovými číslami 09.4337 a 09.4351 na dodávkové obdobie 2006/2007 neboli dosiahnuté.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 6. februára 2007

Labels: 3
18
17